OpenLLM-France/wikimedia huggingface dataset:
# Giacomo Di Chirico

Giacomo Ernesto Eduardo Di Chirico Venosa hirian, Basilicata eskualdean, 1844ko urtarrilaren 27an jaiotako italiar margolaria izan zen. 1883ko abenduaren 26an zendu zen Fleurent di Capodichino izeneko Napoliko erietxe psikiatriko batean, 39 urterekin, erreumak eragindako zoroaldiaren ondorioz. Bere lana dela eta, Domenico Morelli eta Filippo Palizzirekin batera, XIX. mendeko italiar margolari garrantzitsuenetarikotzat hartzen da, Viktor Emanuel II.a Italiako erregearen eskutik "Italiako Koroaren Ordenako Zaldun" titulua jaso zuelarik.

## Biografia

Arotzen familia batean jaiotako anaia gazteena zen, Luis eta Catarina Savinoren semea, eta 3 urte zituela, aita hil egin zitzaion. Gertakari honek familia pobrezian murgildu zuen, eta ondorioz, Giacomok ikasketak Giuseppe Gianturco apaizak emandako laguntzari esker egin zituen, umeentzako eskola pribatu batean.
Familia mantentzen laguntzeko bizartegi batean lanean hasi zen, eta lanean ari zen bitartean, bere anaia Nicolaren eskutik (eskultorea berau) ikasi zituen arteari buruzko oinarrizko gauzak. Garai hartan bere bezeroei erretratuak egiten hasi zen, eta hauek izandako arrakasta ikusita, margolari profesional izatea erabaki zuen. Gauzak horrela, Venosako udalak Napoliko Arte Ederren Errege Institutuan ikasteko diru-laguntza eman zion. Bertan Tommaso de Vivo izan zuen pintura irakasle, eta Francesco de Sanctis literatura irakasle. Ikasten ari zela, pintura historikoan espezializatzea erabaki zuen.
Ikasketak amaitu eta gero, Erromara alde egin zuen, eta 1868 eta 1871 artean bertan bizi izan zen, eta bere artea hobetu zuen. 1871an, orduan, Napolira bueltatu zen, bertan bere estudioa ireki eta Domenico Morelli eta Filippo Palizziren lagun bihurtu zen. Bere obrari begira, garai hontan bere gaiak aldatu zituen, eta inguruko eskualdeko paisaiak eta gertaerak margozten hasi zen.
Buoso da Duera, Quinto Orazio Flacco, Corteggiamento eta Donna lucana bezalako maisulanak margotu zituen. Sposalizio in Basilicata izeneko margolana bere onenetarikoa da, Parisen 1877an, Vienan 1879an, eta Munichen 1882 aurkeztua izan zelarik. Bere margolanak Adolph Goupil merkatari frantziarraren eskutik saltzen zituen.
Napoliko Arteen Akademiako ohorezko maisu izendatua izan zen 1877 eta 1878 artean, garai honetan Pietro Scoppetta izan zuen ikasle gisa. Abuztu horretan Maiorin egon zen eta bere emazte izango zen Emilia D´Amato ezagutu zuen, zeinarekin Maria izeneko alaba izatera helduko zen.
Bere ibilbide artistikoak arrakastatsua izaten jarraitu bazuen ere, 1882an bere eritasunaren sintomak agertzen hasi ziren, hala nola, insomnioa, kakexia eta maniak; eta urte bat geroago Napolin hil egin zen 39 urterekin.

## Galeria

* Buoso da Duera
* Sposalizio in Basilicata
* Donna lucana
* Quinto Orazio Flacco
* Il ministrante

## Kanpo loturak

* giacomodichirico.com
* (Italieraz) www.lucaniasalerno.it
* La boda del Prefecto. Giacomo di Chirico
* Datuak: Q1396092
* Multimedia: Giacomo Di Chirico / Q1396092
# Hanok

Hanok-ak ((한옥)) Koreako etxebizitza tradizionalak dira, Kristo aurreko 57. urtean sortu zen Hiru Erreinuen garaian (K.a. 57-668), Joseon dinastia arte (1391-1910). XIV. mendean, Joseon dinastiaren hastapenetan, gaur egun arte ia aldatu ez den diseinua eta formak hartu zituen.

## Ezaugarriak

Bere estiloa naturarekin batera doa, baesanimsu printzipioei jarraiki (literalki: “mendia atzean duela eta ibaia aurrealdean”); haizeak aprobetxatzeko eta ura erraz eskuratzeko modu bat da. Sofistikaziorik gabeko etxebizitzak dira, material xumeekin eginak, hala nola buztinarekin, hwangto lurrarekin, zurarekin eta hanji paperarekin.
Barruko espazioak irekiak dira, ez oso handiak, altzari gutxikoak, oherik eta aulkirik gabeak, lurrean bizitza egiteko pentsatuak, zoruan esertzeko eta yo baten gainean lo egiteko (tapaki bat baino apur bat lodiagoa den koltxoia, ibul edo ohe-zapiz estalia. Eta pyogae bat bururako, gari-oskolez betea. Azpitik ondol edo gudeul bidez berotutako zorua, berogailu sistema baten antzekoa. Familia xumeentzat eraikin bakarra zen hanok-a. Aberatsenek multzo bat osatzen zuten, emakume eta haurrentzat (anchae), gizonentzat (saranchae), gonbidatu eta zerbitzarientzat, eta gainera patio bat eta, are gehiago, arbasoak ohoratzeko tenplu bat, dena harresi batez inguratua.
"Ondola" edo "gudeul" ere deitua, Koreako berogailu-sistema tipikoa da, eta goiz erabili zen Koreako penintsularen iparraldeko eskualdeetan. Beheko aldeko sukaldeko sutegi-sisteman sortutako kea eta beroa modu uniformean transmititzen ziren gela osoan zehar, hodien bidez. Hegoaldeko eskualdeetako "ondola", klima beroagoa zuena, gelako zurezko zorua aireztapen-sistema gisa erabiltzen zen. Eskualde batzuetan, aretoa material harritsuz egiten zen, "ondolaren" beroa luzaroago mantentzeko.

## Bizimodua hanok barruan

Hanok etxe batean bizitzeak esan nahi zuen lurrean esertzeko bizimodua aukeratu behar zela, aulkiaren edo ohearen ordez. Horretarako, zapatak erantzi eta ondo berotutako zoruan eseri edo etzan behar zuen. Gelak ez ziren hain handiak, baina gelaren funtzioa etengabe alda zitekeen altzarien kokalekuen bidez.

## Eskualdeen araberako aldaketak

Ipar hotz ala hego beroko estilo arkitektonikoak ezberdinak ziren. Hegoaldeko eskualdeek etxe sinpleagoak zituzten, L formakoak, pisu angeluzuzen baten gainean, eta haien muturretan sukaldea eta gelak zeuden. Modu ireki horren arrazoia klima bero eta hezea eta aireztapen egokia ahalbidetzea zen. Aldiz, tenperatura baxuagoa zuten iparraldeko eskualdeetan, patioa inguratzen zuten U edo karratu formako etxe asko zeuden. Eta Jejudo uhartean, haize handia dagoen lekuan, ohikoa zen baso bat egotea haizea geldiarazteko, edo ormatzar oso altu bat etxeen inguruan.

## Erreferentziak

* ↑ http://han-association.com/hanok-la-vivienda-coreana-tradicion-ecofriendliness-revival/
* ↑ https://www.naiz.eus/eu/gaiak/noticia/20230706/hanok-etxeen-hiria
* ↑ https://herost.org/es/2021/02/18/hanok/
* ↑ http://revistacultural.ecosdeasia.com/el-hanok-y-el-mobiliario-tradicional-coreano/

## Kanpo estekak

* Xabier Bañuelosen erreportaia naiz.eus agerkari digitalean, 2023/07/08.
* Datuak: Q699813
* Multimedia: Hanok / Q699813
# Hanomag

Hanomag konpainia (akronimotik: Hannoversche Maschinenbau AG) lurrunezko lokomotorren, traktoreen, kamioien, ibilgailu militarren eta autoen fabrikatzailea izan zen Hannover-en, Alemanian, 1871n sortua. Hirurogeiko hamarkadan harremanak izan zituen Borgward-ekin, INSUD-ekin (Hanomag-en Argentinako lehen ordezkaria), Cura Argentinako burdinolarekin (harekin fabrika bat ezarri zuen Santa Fe probintzian) eta Barreiros Diésel SA Espainiako enpresarekin. .
Azkenean, Continental AGren gainean jardun zuten. Konpainiak Errumaniara eta Bulgariara trenbide-materialaren bidalketa masiboa egin zuen Lehen Mundu Gerra baino lehen .

## Historia

Konpainiaren lehen jarduerak 1835eko garaikoak dira, Georg Egestorffek Eisen-Giesserei und Maschinenfabrik Hannover izeneko enpresa sortu zuenean. Enpresaren helburua lurrun-makinen fabrikazioa zen: Lurrunezko lokomotorra. Bere jarduera-esparrua Hannover estatuko trenbide konpainia zen. 1871n izena aldatu zuen Hannoversche Maschinenbau AG izenaz. 1905etik aurrera Alemaniako armadari trenbide-materiala hornitzen zioten enpresetako bat izan zen. 1931n, bidaiarien autoekiko interesa berpiztu zen eta Hanomag Automobil und Schlepperbau GmbH filiala sortu zuten, non 1951ra arte autoak ekoiztu zituzten.
1950eko hamarkadan, Argentinako InSud enpresarekin hitzarmena egin zuen, R35 eta R55 modeloak lizentziapean muntatu zituena. Geroago, 1960an, hitzarmen bat sinatu zuen Cura fundizioarekin, Rheinstahl Hanomag-Cura sortuz, Massey Fergusonek mundu osoan aktiboak erosi ostean 1971ra arte jardun zuena.
Hirurogeiko hamarkadan Eduardo Barreiros enpresariarekin aliantza bat egin zuen Espainian traktoreak egiteko.
1964an, Rheinische Stahlwerke AG (Rheinstahl Taldea) bere gain hartu zuen, siderurgiako eta baita makinen eta lantegien ingeniaritzako enpresa bat zen, eta inbertsio garrantzitsu batean konpainiak Hanomag-ekin bat egin zuen.
Baserriko traktoreen atala Massey Fergusoni saldu zioten eta 1969an Hanomag-Henschelen kamioien fabrikazio dibisioa Daimler-Benz AG enpresara joan zen, Hanover utziz Massey Fergusonentzat lurra mugitzeko makinak fabrikatzeko
1989an, munduko bigarren eraikuntza-makinen fabrikatzaileak, Komatsu, Hanomag AGren partizipazio bat erosi zuen eta 2002az geroztik Komatsu Hanomag GmbH konpainia globalaren % 100eko filiala da.

## Erreferentziak

* ↑ United States Strategic Bombing Survey, (1945), Hanomag, Hanover, Germany, Physical Damage Division
* ↑ http://pesadosargentinos.blogspot.com.ar/search/label/Hanomag

## Kanpo estekak

* Datuak: Q29041
* Multimedia: Hanomag / Q29041
# Hanover (Indiana)

Hanover Indianako herri bat da. Jefferson konderrian kokatua dago. 2010ean 3.546 biztanle zituen, 5,98 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q139387
* Multimedia: Hanover, Indiana / Q139387
# Hanover (Kansas)

Hanover Kansasko hiri bat da. Washington konderrian kokatua dago. 2010ean 682 biztanle zituen, 1,39 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q2666605
* Multimedia: Hanover, Kansas / Q2666605
# Hanover (Illinois)

Hanover Illinoiseko herri bat da. Jo Daviess konderrian kokatua dago. 2010ean 844 biztanle zituen, 2,73 kilometro koadrotan banatuta.

## Ikus, gainera

* Jo Daviess konderria

## Kanpo estekak

* Datuak: Q2672128
# Hanoiko Dorreak

Hanoiko Dorreak hiru hagatxo bertikaldun eta jokoaren konplexutasuna determinatzen duten disko kopuru indeterminatu bat duen joko bat da. Ez daude bi disko berdinik, handitik txikira jartzen dira lehen hagatxoan eta ezin da inoiz disko handi bat txikiago baten gainean jarri. Jokoa disko guztiak lehen hagatxotik hirugarrenera handitik txikira pasatzean datza.
Izena Hanoi hiritik datorkio.

## Kondaira

Benareseko tenplu batean munduaren zentroa seinalatzen zuen kupula bat zegoen. Bertan diamantezko hiru orratz zituen erretilu bat zegoen. Goiz euritsu batean, erregeak urrezko 64 disko jartzeko agindu zuen, neurriaren arabera ordenatuta, handiena erretiluaren oinarrian eta txikiena gainontzeko disko guztien gainean.
Ondoren, tenpluko apaizek diskoak orratzetan zehar mugitzen saiatu ziren, eman zitzaizkien arauei jarraituz: "Txanda duen apaizak disko bat mugi dezake bakarrik, eta ezin du diametro handiagoa duen disko bat txikiagoa duen beste baten gainean jarri". Beste kondaira baten arabera, Jainkoak sortu zuen jokoa eta apaizek askatzea lortzen dutenean, mundua amaitu egingo da.
Jokoa askatzeko mugimendu kopuru minimoa 2$^{64}$-1 da. Apaizek segundoko mugimendu bat egingo baluke, 64 diskoak 585 milioi urte barru egongo lirateke hirugarrengo hagatxoan.
Hanoiko Dorreen erreza da askatzen, baina egin beharreko pauso kopurua esponentzialki igotzen da diskoen kopuruak gora egiten duen bezala.
Problema hau askotan programazioaren eremuan planteatu ohi izan da, gehienbat errekurtsibitatea azaltzeko.

## Ebazpena

Oharra: Atal honek istorio osoa edo amaiera argitzen du.
Hiru diskodun dorreen ebazpena.
Lau diskodun dorreen ebazpena.

## Erreferentziak

* ↑ Angulo Martin, Patxi. (1997). «Mundu zabaleko jokoak. Jokoen mundu zabala» www.elhuyar.eus (Elhuyar) ISBN 978-84-92457-60-1. (Noiz kontsultatua: 2021-12-19).

## Ikus, gainera

* Jokoenea

## Kanpo estekak

* Datuak: Q213593
* Multimedia: Tower of Hanoi / Q213593
# Hanover (Jamaika)

    Artikulu hau Jamaikako banaketa administratiboari buruzkoa da; beste esanahietarako, ikus «Hanover».
Hanover Jamaikako parishetako bat da. Bere hiriburua Lucea da eta historikoki Cornwall Konderrian kokatua dago. 2001ean 68.000 biztanle zituen 430 kilometro koadroko azaleran. Kingston Parisharen ostean txikiena da uharte osoan.

## Kanpo estekak

* Datuak: Q1131779
* Multimedia: Hanover Parish / Q1131779
# Hanover

Hanover izenarekin hainbat leku eta gai ezberdin izendatzen dira:

## Lekuizenak
### Alemania

* Hannover hiria.
* Hanover Barrutia
* Hanover Eskualdea
* Hanover Estatua - historikoa.

### Kanada

* Hanover - Manitobako hiria.
* Hanover - Ontarioko hiria.

### Txile

* Hanover - Patagoniako uharte bat.

### Erresuma Batua

* Hanover - Brighton hiriko zonalde bat.

### Jamaika

* Hanover (Jamaika) - Jamaikako parish bat.

### Hegoafrika

* Hanover - Northern Cape eskualdeko hiria.
* Hanover (Illinois)
* Hanover (Indiana)
* Hanover (Maine)
* Hanover (Maryland)
* Hanover (Massachusetts)
* Hanover (Michigan)
* Hanover (Minnesota)
* Hanover (New Hampshire)
* Hanover (New York)
* Hanover (Ohio)
* Hanover (Pennsylvania)
* Hanover (Virginia)
* Hanover Township (Michigan)
* Hanover Township (New Jersey)
* Hanover Township (Pennsylvania)
* Hanover College

## Bestelakoak

* Hanover Etxea - Alemaniako Dinastia bat.
Hanover (disambiguation)
# Hanover (Maine)

Hanover Ameriketako Estatu Batuetako inkorporatutako herri bat da. Oxford konderrian kokatuta dago, Maine estatuan. 286 biztanle ditu, 7,56 kilometro koadroko azaleran banatuta.

## Ikus, gainera

* Oxford konderrian

## Kanpo estekak

* Datuak: Q3449015
* Multimedia: Hanover, Maine / Q3449015
# Grafton Elliot Smith

Grafton Elliot Smith (Grafton, 1871ko abuztuaren 15a - Londres, 1937ko urtarrilaren 1a) anatomista, arkeologo eta etnologo ingelesa izan zen.
Hiperdifusionismo deituriko teoriaren aitzindarietako bat izan zen. Teoria horren arabera, Egipton sortu zen zibilizazioa aro basa baten ondoren, eta, han egituratu eta gero, gainerako herrietara zabaldu zen, imitazio- eta barreiatze-prozesu baten bidez. Obra nagusia: In the Beginning. The Origin of Civilization ("Hasieran. Zibilizazioaren jatorria").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q733942
* Multimedia: Grafton Elliot Smith / Q733942
# Grafton Street

Grafton Street Irlandako Errepublikaren hiriburua den Dublin hiriko erdigunean kokatzen da. Hiriko bizi eta herrikoienetakoa, irlandarren artean oso ezaguna da, batez ere bertan dauden denda kopuru handiarengatik.

## Historia

Inguru honen jabea zen Henry FitzRoy, Graftoneko I Dukearen izena darama. O'Connell zubia eraiki zenean arrakasta handia hartu zuen eta denda ugari ezarri ziren bertan. 1980an oinekoentzako izatera igaron zen kalearen zatirik handiena eta ordutik musikariak, poetak eta mimo antzezleak egoten dira bazterretan.

## Aipatzekoak

Bereziki aipagarria da 1927an ireki zen Bewley's Oriental Café kafetegia. 2004an, itxiko zela iragarri zelarik, kanpaina handia hasi zuten dublindarrek, Catherine Byrne alkatea buru zela, hori gerta ez zedin; berriz irekitzea lortu zuten, azkenean.
Bestalde, Dublin osoko estatuarik famatuena ere kalearen hasieran dago: Molly Maloneren estatua, hain zuzen ere.

## Iruditegia

* Grafton kalea jendez lepo.

## Kanpo estekak

* Grafton Streeteko eraikinak, Archiseek webgunea.
* Datuak: Q135501
* Multimedia: Grafton Street, Dublin / Q135501
# Grafton konderria (New Hampshire)

Grafton konderria (ingelesez: Grafton County) New Hampshireko konderri bat da, Ameriketako Estatu Batuetan. Hiriburua North Haverhill da. 2010eko zentsuaren arabera 89.118 biztanle zituen, Grafton kilometro koadroko azaleran.

## Geografia

Grafton konderriak 4.531,3 kilometro koadro ditu. Horietatik 105,66 ura dira. Beste 4.425,64 lurra dira. Biztanleria dentsitatea 19,67 da.

## Demografia

2010eko zentsoan bizi ziren 89.118 pertsonetatik 83.894 txuriak edo hispanoak dira. Horietatik hispano edo latino kategorian 1.600 dira. 768 beltzak edo afroamerikarrak. 307 amerikar natiboak ziren eta 16 Hawaii edo Pazifikoko irletako natiboak. 2.618 asiarrak ziren. Bestelako arraza bat kategorian 100 biztanle daude. Bukatzeko euren burua arraza bat baino gehiagotan 1.415 pertsonek kokatzen zuten.

### Biztanleria piramidea
## Kanpo estekak

* Datuak: Q54445
* Multimedia: Grafton County, New Hampshire / Q54445
# Grafton udalerria, Lorain konderria (Ohio)

Grafton udalerria Ameriketako Estatu Batuetako Ohio estatuko udalerri bat da, Lorain konderrian. Azken zentsuaren arabera 2.789 biztanle zituen, 25.5 milia karratu (66 km$^2$) eremuan.

## Ekonomia

2020ko zentsuaren arabera, Grafton udalerriak 931 etxebizitza zeuden. Per capita diru-sarrerak 33.583 estatubatuar dolar ziren.

## Kanpo estekak

* Datuak: Q5592574
* Multimedia: Grafton Township, Lorain County, Ohio / Q5592574
# Graftonita

Graftonita fosfato motako minerala da eta graftonite taldearen kidea da.

## Ezaugarriak

Graftonita fosfato mineralaren formula kimikoa hau da: ${\ce {Fe^{2+}Fe^{2+}2(PO4)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Graftonite: Mineral information, data and localities.» www.mindat.org (Noiz kontsultatua: 12-05-2019).
# Grafton (Vermont)

Grafton Vermont estatubatuar estatuko Windham konderrian dagoen herria da. 2010. urtean 679 biztanle zituen eta 6.8 pertsona/km²-ko dentsitatea.

## Kanpo estekak

* Datuak: Q1541896
* Multimedia: Grafton, Vermont / Q1541896
# Grafton udalerria, McHenry konderria (Illinois)

Grafton udalerria Ameriketako Estatu Batuetako Illinois estatuko udalerri bat da, McHenry konderrian. Azken zentsuaren arabera 56.446 biztanle zituen, 36.13 milia karratu (93.6 km$^2$) eremuan.

## Ekonomia

2020ko zentsuaren arabera, Grafton udalerrian 19183 etxebizitza zeuden. Per capita diru-sarrerak 43.540 estatubatuar dolar ziren.

## Kanpo estekak

* Datuak: Q5592576
# Grafton Regis

Grafton Regis, Ingalaterrako erdialdean dagoen udalerri bat da, Northamptonshire konderrian.
2011n 253 biztanle zituen.
* Datuak: Q2136210
* Multimedia: Grafton Regis / Q2136210
# Graftonita-(Ca)

Graftonita-(Ca) mineral bat da eta graftonite taldearen kidea da.

## Ezaugarriak

Graftonita-(Ca) elementu kimiko mineralaren formula kimikoa hau da: ${\ce {CaFe^{2+}2(PO4)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Graftonite-(Ca): Mineral information, data and localities.» www.mindat.org (Noiz kontsultatua: 12-05-2019).
# Grafton (Ohio)

Grafton Ohioko herri bat da. Lorain konderrian kokatua dago. 2010ean 6.636 biztanle zituen, 12,21 kilometro koadrotan banatuta.

## Ikus, gainera

* Lorain konderria

## Kanpo estekak

* Datuak: Q1028075
* Multimedia: Grafton, Ohio / Q1028075
# Igor Kievekoa

Igor Kievekoa (antzinako eskandinavieraz: Ingvar) Kieveko printzerriko errege barego bat izan zen, 912tik 945 arte errege izan zena. Oso gutxi dago argi berari buruz Lehen Errusiar Kronikan. Uste denez, erregealdi honetan kronikak ez ziren askorik idatzi, lurraldea khazariarren mende baitzegoen garai honetan. Zalantzan jartzen da, baita ere, Ruriken semea izango ote zen.
Igorrek bi aldiz setiatu zuen Konstantinopla, 941 eta 944an, eta, bere armada su grekoak suntsitu zuenez, enperadorearekin hitzarmen bat sinatu zuen (aipaturiko kronikan ikus daitekeena). 913 eta 944an, errusiarrek arabiarrak arpilatu zituzten Kaspiar Itsasoan, toki honetan egindako espedizioetan zehar.
Lehen kronikako kronologia begiratuz, Constantine Zuckermanek, Igor, errege, hiru urtez baino ez zela izan dio, 941eko udatik 945ean hil zen arte, kroniketan, Igor ez baita 941. urtea baino lehenago aipatzen.
Igor, drebliarren artean zerga bilketa egiten ari zela hil zen, 945ean, ondoren, bere emazte zen Olga Kievekoak mendekatu zuena. Lehen kronikak, bere heriotza, bere gehiegizko etekinekin lotzen du, hilabete berean bigarren aldiz zergak biltzen saiatzen ari zela adieraziz. Honen ondorio bezala, Olgak, zerga bilketa sistema aldatu zuen (poliudie).

## Familia

Zuhaitz genealogikoa :
Oleg of the Drevlyans
Rurik
Sviatoslav I.a Kievekoa
Vladimir I.a Kievekoa
Igor Kievekoa
Gostomysl
Efanda
Uleb Igorevich
Yaropolk I of Kiev :

## Kanpo estekak

* Datuak: Q203501
* Multimedia: Igor I, Prince of Kiev / Q203501
# Igor Genua

Igor Genua Sistiaga (Hernani, 1988ko ekainaren 5a) gipuzkoar errugbilaria da, hamabosteko eta zazpiko modalitateetan aritzen dena. Hamabosteko errugbian uztartze-erdilari postuan jokatu du Hernanin eta Ordizian. Zazpiko errugbian, berriz, 2016ko Olinpiar Jokoetan parte hartu zuen Espainiako selekzioarekin.

## Palmaresa
### Hernani Rugby Elkartea

* Espainiako errege kopa
** finalerdiak: 2019

### Ordizia Rugby Elkartea

* Espainiako errugbi liga
** finalista: 2022

## Erreferentziak

* ↑ Ignacio Martin, Pablo Feijoo eta Igor Genua, Basque Teameko jokalariak, Olinpiadetara. El Correo, 2016/6/22, elcorreo.com.
* ↑ Igor Genua. itsrugby.co.uk (Noiz kontsultatua: 2022-12-25).
* ↑ Goñi, Iñigo. A disfrutar y a dar algún susto. Diario Vasco, 2016ko abuztuak 1, diariovasco.com (Noiz kontsultatua: 2016-07-30).

## Kanpo estekak

* Datuak: Q26221316
# Igor Gordobil

Igor Gordobil Amozarrain (Arrasate, 1971ko abuztuaren 4a-) futbol entrenatzaile gipuzkoarra da.

## Ibilbidea

Gorputz Hezkuntzako majisteritza ikasketak egin eta 2008an hasi zuen entrenatzaile ibilbidea Debagoieneko taldeetan, Bergaran eta Aretxabaletan. Hurrengo urteak Eibar-Urkon (gazteak) eta Elgoibarren egin zituen. 2013 eta 2015 artean Atletico Madril taldearen informazio biltzaile lanetan aritu zen.
2015ean Bigarren B mailara egin zuen salto eta Leioa K.E. eta C.D. Vitoria entrenatu zituen. 2021etik aurrera Beasain entrenatzen du.

### Taldeak

| Taldea | Urteak |
| Bergara Kirol Elkartea | 2008-2009 |
| Aretxabaleta Kirol Elkartea | 2009-2010 |
| Eibar Urko K.E. (gazteak) | 2010-2011 |
| Elgoibar Kirol Kluba | 2011-2013 |
| Leioa Kirol Elkartea | 2015-2017 |
| Vitoria Kirol Kluba | 2017-2019 |
| Beasain Kirol Elkartea | 2021- |

## Erreferentziak

* ↑ (Gaztelaniaz) «Gordobil: «En el fútbol hay mucha falsedad y poca verdad, sólo prima ganar»» El Correo 2022-05-07 (Noiz kontsultatua: 2023-01-20).
* ↑ (Gaztelaniaz) VAVEL.com. (2022-06-09). «Entrevista Igor Gordobil: "No voy a prostituirme por un club"» VAVEL (Noiz kontsultatua: 2023-01-20).
* ↑ (Gaztelaniaz) VAVEL.com. (2021-04-26). «Igor Gordobil presentado como nuevo entrenador del Leioa» VAVEL (Noiz kontsultatua: 2023-01-20).
* ↑ (Gaztelaniaz) «Igor Gordobil, nuevo entrenador del primer equipo vagonero» El Diario Vasco 2021-01-14 (Noiz kontsultatua: 2023-01-20).

## Kanpo estekak

* Datuak: Q113841601